ལ་ནས་འོད་རབ་ཏུ་ཀྱེ་བ་མཛད་དེ། མི་མཇེད་འཇིག་རྟེན་གྱི་ཁམས་པ་ཐམས་ཅད་ཀྱིས་བདེ་
བ་ཅན་གྱི་ཞིང་མངོན་སུམ་དུ་མཐོང་བར་མཛད་པ་དེ་བཞིན་དུ། བདག་ཀྱང་བསམ་པ་ཐག་པ་
ནས་འཇིག་རྟེན་གྱི་ཁམས་བདེ་བ་ཅན་དེའི་ཡོན་ཏན་གྱི་བཀོད་པ་ལྟ་བར་འཚལ་ལོ། །དེ་ལྟ་བ་ལ་
207

ལྟ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
དགའ་བ་ལ་སོགས་པར་བགྱིའོ། །དེ་ལྟར་བཅོམ་ལྡན་འདས་དེ་དང་། དེའི་ཞིང་གི་ཡོན་ཏན་གྱི་
བཀོད་པ་ལ་དགའ་བ་དང་། སྤྲོ་བ་དང་། དད་པ་དང་། དང་བ་དང་། མོས་པ་དང་། ཡི་རང་
བ་དང་། སོམ་ཉི་སྤངས་བ་དང་། ཞིང་དེར་སེམས་བསྐྱེད་པའི་དགེ་བ་ཁྱད་པར་དུ་འཕགས་པ་
འདི་དང་། གཞན་ཡང་མ་ཆགས་པ་དང་། ཞེ་སྡང་མེད་པ་དང་། གཏི་མུག་མེད་པའི་དགེ་བའི་རྩ་
བ་གང་མཆིས་པ། དེ་དག་ཐམས་ཅད་གཅིག་ཏུ་སྡོམ་པའི་མཐུ་དང་། ཁྱད་པར་དུ་ཡང་། བཅོམ་
ལྡན་འདས་འོད་དཔག་ཏུ་མེད་པ་ཉིད་ཀྱི་སྔོན་གྱི་སྨོན་ལམ་ཁྱད་པར་ཅན་གྱི་མཐུ་ལ་བརྟེན་ནས།
གང་གི་ཚེ་བདག་འཆི་བའི་དུས་ཉེ་བར་འབྱུང་བ་དེའི་ཚེ། རྒྱལ་བ་འོད་དཔག་ཏུ་མེད་པ་འཁོར་
ཚོགས་རྒྱ་མཚོའི་ཚོགས་ཀྱི་དབུས་ན་ལྷམ་མེ་ལྷན་ནེ་ལྷང་ངེར་གསལ་བ་མདུན་གྱི་ནམ་མཁའ་ལ་
མངོན་སུམ་དུ་མཐོང་བར་གྱུར་ཅིག །དེ་ལ་དམིགས་པའི་དད་པ་མི་ཕྱེད་པ་དང་། དཀོན་མཆོག་
མངོན་པར་རྟོགས་པ་དང་། ཆོས་སོ་སོར་རབ་ཏུ་རྣམ་པར་འབྱེད་པའི་ཤེས་རབ་དང་སེམས་ཅན་
ལ་དམིགས་པའི་བྱམས་པ་དང་། སྙིང་རྗེ་དང་། བྱང་ཆུབ་ཀྱི་སེམས་མངོན་དུ་བྱེད་པར་གྱུར་ཅིག།
རྒྱལ་བ་འོད་དཔག་ཏུ་མེད་པ་འཁོར་དང་བཅས་པའི་ཐུགས་བརྩེ་བ་ཆེན་པོས་རྗེས་སུ་བཟུང་སྟེ་
བདེ་བ་ཅན་དུ་འགྲོ་བའི་ལམ་མངོན་སུམ་དུ་མཐོང་ནས་དེ་དག་གི་རྫུ་འཕྲུལ་གྱི་མཐུ་ལས་བདེ་བ་
ཅན་དུ་ཐོགས་པ་མེད་པར་འཇུག་པར་གྱུར་ཅིག །དེ་ནས་སྐད་ཅིག་དེ་ཉིད་ལ་འདབ་མ་འབུམ་དང་
ལྡན་པའི་པདྨའི་ལྟེ་བ་ལ་སྐྱིལ་ཀྲུང་བཅས་བཞིན་དུ་བརྫུས་ནས་སྐྱེས་ཏེ། སྐྱེས་བུ་ཆེན་པོའི་མཚན་
སུམ་ཅུ་རྩ་གཉིས་དང་ལྡན་པ་ལུས་ཡོངས་སུ་རྫོགས་པ། དབང་པོ་རྣོ་བ་དབང་པོ་རྣམས་ཡོངས་སུ་
མ་ཉམས་པ་ཀུན་ཤེས་པའི་དབང་པོ་དང་ལྡན་པ། མ་ཞུམ་པ་དབང་པོ་མི་གཡོ་བ་ཐོབ་ནས་དེ་མ་
ཐག་ཏུ་རྒྱལ་བ་སྲས་དང་བཅས་པའི་ཞལ་མངོན་སུམ་དུ་མཐོང་སྟེ། དམ་པའི་ཆོས་ཉན་པ་དང་།
འབེལ་བའི་གཏམ་གྱི་ཆོས་རྣམ་པར་ངེས་པ་ཐོབ་པར་གྱུར་ཅིགམངོན་པར་ཤེས་པ་ལྔ་དང་། མི་སྐྱེ་
བའི་ཆོས་ལ་བཟོད་པ་ཐོབ་པར་གྱུར་ཅིག །སྐྱེ་བ་གཅིག་གིས་ཐོགས་པར་གྱུར་ནས་མྱུར་དུ་བླ་ན་
མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་སངས་རྒྱས་པར་གྱུར་ཅིག །སྔ་དྲོ་རེ་རེ་
བཞིན་ཡང་ཇི་ལྟར་འདོད་པ་བཞིན་རང་གི་ལག་པ་ནས་མེ་ཏོག་མངོན་པར་བཀྲ་བ་དང་། བདུག་
སྤོས་དྲི་ཞིམ་པོ་དང་མར་མེ་མདངས་གསལ་བ་དང་། ཕྲེང་བ་མཚར་དུ་དངར་བ་དང་། བྱུག་པ་
208

བདེ་བ་ཅན་གྱི་ཞིང་གི་བཀོད་པ་དང༌། སྨོན་ལམ་རྣམ་པར་དག་པ་མདོ་དང་རྗེས་སུ་མཐུན་པ་པདྨ་དཀར་པོའི་ཕྲེང་བ།
དང་། ཕྱེ་མ་དབང་པོ་རབ་ཏུ་ཚིམ་པར་བྱེད་པ་དང་། གོས་རབ་ཏུ་འཇམ་ཞིང་འཁྲིལ་བག་ཆགས་
པ་དང་། གདུགས་དང་། རྒྱལ་མཚན་དང་། བ་དན་མངོན་པར་མཐོ་བ་དང་། སིལ་སྙན་དང་།
གླུ་དབྱངས་རབ་ཏུ་སྙན་ཅིང་ཡིད་དུ་འོང་བ་དང་། རོལ་མོའི་སྒྲ་ལྷུན་སྟུག་ཅིང་བྱིན་ཆགས་པ་དག་
སེམས་བསྐྱེད་མ་ཐག་ཏུ་འབྱུང་སྟེ། འཇིག་རྟེན་གྱི་ཁམས་གཞན་གྱི་སངས་རྒྱས་བཅོམ་ལྡན་འདས་
དེ་དག་ལ་མཆོད་པ་དམ་པ་བྱེད་པར་གྱུར་ཅིག
།མཆོད་པའི་དངོས་པོ་དེ་དག་ཀྱང་མཆོད་ཡུལ་དེ་
དག་རང་རང་གི་སྟེང་གི་ནམ་མཁའ་ལ་མེ་ཏོག་ལ་སོགས་པའི་ཁང་པ་བརྩེགས་པའི་གདུགས་ཀྱི་
དབྱིབས་ཅན་དཔག་ཚད་བརྒྱ་སྟོང་གི་ཚད་དང་ལྡན་པར་གྱུར་ཏེ། ཡུན་རིང་དུ་ས་ལ་མི་ལྟུང་བར་
གྱུར་ཅིག །དེ་ལྟར་འཇིག་རྟེན་གྱི་ཁམས་གཞན་གྱི་སངས་རྒྱས་མུ་མེད་པ་དག་ལ་བསྙེན་བཀུར་
ཅིང་དགེ་བའི་རྩ་བ་བསྐྱེད་ནས། སྔ་དྲོ་དེ་ཉིད་ལ་སླར་ལོག་སྟེ་འཇིག་རྟེན་གྱི་ཁམས་བདེ་བ་ཅན་
ཉིད་དུ་འཁོད་དེ། རྒྱལ་བ་འོད་དཔག་ཏུ་མེད་པ་སྲས་དང་བཅས་པ་ལ་དེ་ལྟ་བུའི་མཆོད་པས་
མཆོད་ནས་མཉེས་པར་བྱེད་ནུས་པར་གྱུར་ཅིག །དེ་ནས་རྒྱལ་བ་འོད་དཔག་ཏུ་མེད་པས་ཞལ་གྱི་
སྒོ་ནས་འཛུམ་པ་མཛད་པས་འོད་ཟེར་བྱེ་བ་ཕྲག་ཁྲིག་སུམ་ཅུ་རྩ་དྲུག་བྱུང་སྟེ་འཇིག་རྟེན་གྱི་ཁམས་
མང་པོར་ཁྱབ་པར་མཛད་པར་གྱུར་ཅིག །གཞན་ཡང་ཞིང་ཁམས་དེར་སྐྱེས་མ་ཐག་ཏུ་གང་ཟག་
དང་ཆོས་ཀྱི་བདག་ཏུ་འཛིན་པའི་རྟོག་པ་ཐམས་ཅད་རང་གི་ངང་གིས་ཉེ་བར་ཞི་ནས་བྱང་ཆུབ་
སེམས་དཔའི་སྤྱོད་པ་རླབས་པོ་ཆེ་སྤྱོད་པ་ལ་གཞན་གྱི་དྲིང་མི་འཇོག་པའི་ཡེ་ཤེས་ཀྱི་མངོན་པར་
འཕགས་པའི་ཡེ་ཤེས་རི་རབ་དང་མཚུངས་པ་ཐོབ་པར་གྱུར་ཅིག །མི་འཁྲུགས་པའི་བློ་གྲོས་རྒྱ་
མཚོ་ལྟ་བུ་དང༌། འོད་ཆེར་གསལ་ཞིང་དག་པའི་ཤེས་རབ་གསེར་བཙོ་མ་ལྟ་བུ་དང་། འོད་ཟེར་
སྟོང་ཕྲག་དུ་མའི་འབྱུང་གནས་སུ་གྱུར་བའི་ཤེས་རབ་ཉི་ཟླ་ལྟ་བུ་ཐོབ་པར་གྱུར་ཅིག །ཡོན་ཏན་
ཐམས་ཅད་ཀྱི་རྟེན་བྱེད་པ་ས་དང་མཚུངས་པ་དང་ཉོན་མོངས་པའི་དྲི་མ་འཁྲུད་པར་བྱེད་པ་འབབ་
ཆུ་དང་འདྲ་བ་དང་། རྟོག་པ་ཐམས་ཅད་བསྲེག་པར་བྱེད་པའི་ཤེས་རབ་མེ་ལྟ་བུ་ཐོབ་པར་གྱུར་
ཅིག །ཆོས་དང་ཆོས་མ་ཡིན་པ་མངོན་པར་བསྒྲོགས་པའི་ཤེས་རབ་འབྲུག་གི་སྒྲ་ལྟ་བུ་དང༌། ཆོས་
ཀྱི་ཆུ་བོ་རྣམ་པར་འབེབས་པའི་ཤེས་རབ་རྒྱ་མཚོ་ལྟ་བུ་དང་། ཚོགས་ཆེན་པོ་ཟིལ་གྱིས་གནོན་པ་
ལ་མཁས་པའི་ཤེས་རབ་ཁྱུ་མཆོག་དང་མཚུངས་པ་ཐོབ་པར་གྱུར་ཅིག །མཆོག་ཏུ་དུལ་བའི་ཤེས་རབ་
209

ལྔ་རིག་དབེ་ཚོགས་ལས། པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
གླང་པོ་ཆེ་ལྟ་བུ་དང་། ཤིན་ཏུ་དུལ་བའི་ཤེས་རབ་རྟ་ཅང་ཤེས་ལྟ་བུ་དང་། འཇིགས་པ་མེད་པའི་
ཤེས་རབ་རི་དྭགས་ཀྱི་རྒྱལ་པོ་དང་མཚུངས་པ་ཐོབ་པར་གྱུར་ཅིག སེམས་ཅན་ཐམས་ཅད་ཡོངས་
སུ་སྐྱོབ་པར་བྱེད་པའི་སྙིང་རྗེ་ནྱ་གྲོ་ཏའི་རྒྱལ་པོ་ལྟ་བུ་དང༌།
ལོག་པར་སྒྲུབ་པའི་རླུང་གིས་མི་
བསྐྱོད་པའི་སྙིང་རྗེ་རི་རབ་ལྟ་བུ་དང་། ཡུལ་ཚད་མེད་པ་ལ་ཁྱབ་པའི་སྙིང་རྗེ་ནམ་མཁའ་དང་
མཚུངས་པ་ཐོབ་པར་གྱུར་ཅིག །དགེ་བའི་ཆོས་ཐམས་ཅད་ཀྱི་སྔོན་དུ་འགྲོ་བའི་སྙིང་རྗེ་ཚངས་པ་
ཆེན་པོ་ལྟ་བུ་དང་། ཞེ་སྡང་གི་སྦྲུལ་འཇོམས་པའི་སྙིང་རྗེ་ནམ་མཁའ་ལྡིང་གི་རྒྱལ་པོ་ལྟ་བུ་དང་།
རྙེད་པར་དཀའ་བའི་སྙིང་རྗེ་ཨུ་དུཾ་ཝ་རའི་མེ་ཏོག་དང་མཚུངས་པ་ཐོབ་པར་གྱུར་ཅིག །གཞན་ཡང་
རྟག་ཏུ་དུལ་ཞིང་མཉམ་པར་བཞག་པ་དང་། དབང་པོ་རྨུགས་པ་མེད་པ། བཟོད་པ་དང་དེས་པ་
མང་བ། ཕ་རོལ་ཕུན་སུམ་ཚོགས་པ་ལ་ཕྲག་དོག་པ་མེད་པ་དང་། ཆོས་རྣམ་པར་གཏན་ལ་
འབེབས་པ་ལ་མཁས་པ་དང་། ཆོས་ཀྱི་གཏམ་རྣམས་ལ་འཇིགས་པ་མེད་པ། ཐོས་པ་ཡོངས་སུ་
ཚོལ་བས་མི་ངོམས་པ་གླང་པོ་ཆེའི་རྒྱལ་པོ་ལྟ་བུར་གྱུར་ཅིག །ཚུལ་ཁྲིམས་རྣམ་པར་དག་པ་བཻཌཱུརྱའི་
རྒྱལ་པོ་ལྟ་བུ་དང་། ཐོས་པ་ཟད་མི་ཤེས་པ་རིན་པོ་ཆེའི་འབྱུང་གནས་ལྟ་བུར་གྱུར་ཅིག །གཞན་ཡང་
འགྲོ་བ་ཐམས་ཅད་ལ་ཉེ་རིང་མེད་པར་སྙོམས་པ་དང་། ཆོས་དང་ཟང་ཟིང་གི་བགོ་སྐལ་ཡང་དག་
པར་འགྱེད་པ་ལ་མཁས་པ་དང་། བརྟན་པ། དཔའ་བ། ངོ་ཚ་ཤེས་པ། འགྲོགས་ན་བདེ་བ།
འཇིག་རྟེན་གསལ་བར་བྱེད་པ། མངོན་པར་ཤེས་པ་རྣམ་པར་རྩེན་པ། སྨོན་ལམ་གྱི་སྟོབས་ཅན།
ང་རྒྱལ་གྱི་ཟུག་རྔུ་བཏོན་པ། རྒྱལ་བས་བསྔགས་པ། སྦྱངས་པའི་ཡེ་ཤེས་ཡང་དག་པར་བསྒྲུབ་
པ། བརྟུལ་ཕོད་པ། སྲན་ཐུབ་པ། འདུས་པ་རྒྱ་ཆེ་བ། ཁྱུ་མཆོག་ཏུ་གྱུར་པ། བདེན་པར་སྨྲ་བ།
དྲན་པ་དང་ལྡན་པ། བློ་གྲོས་དང་ལྡན་པ། རྟོགས་པ་དང་ལྡན་པ། ཤེས་རབ་ཀྱི་མཚོན་ཆ་དང་
ལྡན་པ། བསོད་ནམས་དང་ལྡན་པ། ཆོས་ལ་རྟག་ཏུ་བརྩོན་པ་དང་ལྡན་པ། ཆོས་ཐམས་ཅད་
ལ་ཐོས་པ་རྒྱ་མཚོ་ལྟ་བུ་དང་ལྡན་པར་གྱུར་ཅིག །དེ་ལྟར་གྱུར་ནས་ཆོས་ཀྱི་རྔ་ཆེན་པོ་བརྡུང་བ་དང༌།
ཆོས་ཀྱི་དུང་ཆེན་པོ་འབུད་པ་དང་། ཆོས་ཀྱི་རྒྱལ་མཚན་ཆེན་པོ་བསྒྲེང་བ་དང་། ཆོས་ཀྱི་བ་དན་
ཆེན་པོ་འཕྱར་བ་དང་། ཆོས་ཀྱི་སྒྲོན་མེ་ཆེན་པོ་སྦར་བར་བྱེད་པ་ལ་མཚུངས་པ་མེད་པ་འཁོར་ལོ་
བསྒྱུར་བའི་རྒྱལ་པོ་ལྟ་བུ་ཐོབ་པར་གྱུར་ཅིག །མདོར་ན་བདེ་བ་ཅན་གྱི་ཞིང་གི་ཡོན་ཏན་གྱི་བཀོད་
210

བདེ་བ་ཅན་གྱི་ཞིང་གི་བཀོད་པ་དང༌། སྨོན་ལམ་རྣམ་པར་དག་པ་མདོ་དང་རྗེས་སུ་མཐུན་པ་པདྨ་དཀར་པོའི་ཕྲེང་བ།
པའི་ མདོ་སྡེ་ རྗེས་ སུ་ཐོས་ ཤིང་ཚུལ་བཞིན་དུ་སེམས་པ་ལ་བརྟེན་ནས་བཅོམ་ལྡན་འདས་འོད་
དཔག་ཏུ་མེད་པ་ལ་ཡིད་ཆེས་པའི་དད་པ་བརྟན་པོ་ཐོབ་པའི་སྟོབས་དང་། དགེ་བའི་རྩ་བ་ཅི་མཆིས་
པ་ཐམས་ཅད་ཞིང་རྣམ་པར་དག་པ་དེར་སྐྱེ་བའི་རྒྱུར་བསྔོ་ཞིང་སྨོན་ལམ་འདེབས་པའི་འདུན་པའི་
སྟོབས་དང་། འཁོར་གསུམ་དུ་རྣམ་པར་མི་རྟོག་པའི་ཤེས་རབ་ཀྱི་སྟོབས་དང་། བླ་ན་མེད་པའི་
བྱང་ཆུབ་ཏུ་སེམས་བསྐྱེད་པའི་སྟོབས་དང་། མཉམ་མེད་ཤཱཀྱའི་རྒྱལ་པོའི་ཐུགས་རྗེ་རྣམ་པར་དག་
པའི་སྟོབས་དང་། བཅོམ་ལྡན་འདས་འོད་དཔག་ཏུ་མེད་པའི་ཐུགས་རྗེ་དང༌། སྔོན་གྱི་སྨོན་ལམ་
རླབས་པོ་ཆེ་ཇི་ལྟར་བཏབ་པའི་མཐུ་དང་བྱིན་གྱིས་བརླབས་ཀྱི་སྟོབས་དང་། ཆོས་ཀྱི་དབྱིངས་
རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་དེ་བཞིན་དུ་གྱུར་ཅིག །
སྨོན་ལམ་མཐར་ཕྱིན་ཚེ་དཔག་མེད་མགོན་གྱི། །མཁྱེན་བརྩེ་ནུས་པའི་ཡོན་ཏན་རྣམ་གསུམ་
པོ། །སྤྲུལ་པའི་གཟུགས་ཀྱི་སྲས་བཅས་རྒྱལ་བ་ཡི། །རྣམ་རོལ་བདེ་བ་ཅན་དེའི་བཀྲ་ཤིས་ཤོག།ཡེ་
ཤེས་ཀུན་གྱི་མཛོད་མངའ་འོད་དཔག་མེད། །མཐའ་ཡས་ཐུགས་རྗེའི་དབང་ཕྱུག་སྤྱན་རས་གཟིགས། །
མ་ལུས་བདུད་སྡེའི་དཔུང་འཇོམས་མཐུ་ཆེན་ཐོབ། །སྲས་བཅས་རྒྱལ་བ་ཡོངས་ཀྱི་བཀྲ་ཤིས་ཤོག།
སངས་རྒྱས་གསུང་ལ་ཐོས་པས་མ་ངོམས་ཤིང༌། །སྙན་དངགས་ཉམས་ཀྱི་ཕྲེང་བ་སྤེལ་ཤེས་པའི།
ཐུབ་པའི་རྗེས་འཇུག་སྡོམ་བརྩོན་དཔྱོད་ལྡན་ཞིག །ངོ་མཚར་ཞིང་ཁམས་དེ་ལ་དེ་ལྟར་དང་།
དགའ་ལྡན་དགའ་འམ་བདེ་བ་ཅན་པ་བདེ། །བྱམས་པ་བྱམས་བསམ་དགྱེས་པ་བསྐྱེད་མཛད་
དགྱེས། །དགའ་ལྡན་དགའ་ཡང་བདེ་བ་ཅན་པ་བདེ། །བྱམས་པ་བྱམས་མོད་དགའ་བ་བསྐྱེད་
མཛད་དགའ། །བདེ་ཕྱིར་འགྲོའོ་འགྲོ་ཕྱིར་བདེ། །དགའ་ན་སྨོན་ནོ་སྨོན་ན་དགའ། །སྐྱེ་ན་དགའ་
འོ་དགའ་ན་སྐྱེ། །མཐོང་ན་བདེའོ་བདེ་ན་མཐོང་། །མཇལ་ན་དད་དོ་དད་ན་མཇལ། །སྤྲོ་ན་སྟོན་
ནོ་སྟོན་ན་སྤྲོ། །མོས་པ་ཡོད་དེ་ཡོད་པ་མོས། །རངས་ལ་མགུའོ་མགུ་ལ་རངས། །སྣང་བཞིན་
སྟོང་ངོ་སྟོང་བཞིན་སྣང་། །རྟེན་བཞིན་འབྱུང་ངོ་འབྱུང་བཞིན་རྟེན། །དེ་ཕྱིར་ཞིང་དེར་དགའ་བ་
དང་། །བདེ་དང་དད་ལ་སོགས་པ་དང༌། །སྣང་སྟོང་ཟུང་དུ་འཇུག་པ་ཡི། །ཤེས་རབ་གང་ལ་ཡོད་
གྱུར་པའི། །མི་དེ་ཐེ་ཚོམ་མི་ཟ་ན། །བདེ་བ་ཅན་ཞིང་ཐག་མི་རིང་། །དགྱེས་པ་བསྐྱེད་མཛད་
བསྙད་པ་དེ། །བཅོམ་ལྡན་འདས་འོད་དཔག་མེད་པའི་མཚན། །མདོག་དམར་དེ་མདོག་དམར་
211

ཅིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཏེ་རྒྱལ་བའི་སྐུ། །དབྱངས་སྙན་དེ་དབྱངས་སྙན་ཏེ་རྒྱལ་བའི་གསུང་། །ཕན་དགོངས་དེ་ཕན་
དགོངས་ཏེ་རྒྱལ་བའི་ཐུགས། །ཀུན་མཁྱེན་དེ་ཀུན་མཁྱེན་དེ་ལ་ཕྱག་འཚལ། །ལོངས་སྤྱོད་ཡོངས་
རྫོགས་མགོན་པོ་འོད། །དཔེ་མེད་ཡེ་ཤེས་བརྙེས་ཏེ་ཚེ། །ཕུལ་བྱུང་སྤྲུལ་སྐུ་ཀུན་ཏུ་འབྱུང་། །ཉིད་
ཀྱི་མི་འཇིགས་སྦྱིན་ཉིད་ཀྱིས། །བདག་ཅག་སྐལ་བ་བཟང་བར་བྱས། །ཞལ་རས་མདངས་
།འཇིག་
གསལ་དབྱངས་ཅན་མ། །དགའ་བས་ཆགས་དང་ལྡན་པ་དང་། །མངལ་མདངས་གང་བ་འཇམ་
དཔལ་དབྱངས། །གདམས་ངག་གདམས་པར་འཆད་པ་དང་། །གཞན་ཡང་ལྷ་དང་ལྡན་པ་དང་། །
སྙན་དངགས་མཁས་པར་བྱས་པ་དང༌། །བལྟས་པ་རབ་མང་བསགས་པ་ལས། །སྦྱར་བར་བྱས་
པ་ལགས་པར་འཚལ། །ཞེས་བདེ་བ་ཅན་གྱི་ཞིང་གི་ཡོན་ཏན་གྱི་བཀོད་པ་དང་། སྨོན་ལམ་རྣམ་
པར་དག་པ་མདོ་དང་མཐུན་པར་བརྗོད་པ་པདྨ་དཀར་པོའི་ཕྲེང་བ་ཞེས་བྱ་བ་ཡུལ་དབུས་ཀྱི་སྙན་
དངགས་མཁན་འཇམ་དཔལ་དགའ་བའི་བཤེས་གཉེན་གྱིས་མགྲིན་སྙན་དབྱངས་ཀྱི་ལོ་ཞེས་པ།
ལྕགས་མོ་ཡོས་ཀྱི་ལོ་ས་གས་ཉ་བའི་ཕྱོགས་དང་པོའི་དགའ་བ་དང་པོ་ལ་ཤངས་བདེ་བ་ཅན་གྱི་
གཙུག་ལག་ཁང་དུ་སྦྱར་བ་ཡིན་ནོ། །དངོས་ཀུན་སྤྲུལ་རློམ་མངོན་པའི་ང་རྒྱལ་ཅན།
རྟེན་མེས་པོས་སྣོད་བཅུད་མ་ལུས་པ། །རང་གིས་སྤྲུལ་ཞེས་སྨྲས་པ་གསལ་བར་རྫུན། །བདེན་ན་
འདི་འདྲའི་ཞིང་ཁམས་མི་སྤྲུལ་ཅི། །དེ་བཞིན་འདི་ན་མཁས་འདོད་ང་རྒྱལ་ཅན། །བླུན་པོས་སྨྱོ་
ཆུ་བླུད་པའི་རྡོལ་ཐབས་ཀྱིས། །ང་མཁས་མང་དུ་སྒྲོག་པ་གསལ་བར་རྫུན། །གལ་ཏེ་བདེན་ན་
འདི་ལ་འགྲན་བཟོད་པའི། །ལེགས་བཤད་འགའ་ཞིག་རྩོམ་པར་མི་བྱེད་པའི། །བོད་ཀྱི་ཚིག་
སྦྱོར་སྙན་པའང་མི་ཤེས་ན། །རྒྱན་དང་མངོན་བརྗོད་སྨོས་ཀྱང་ཅི་འཚལ་བའི། ཁུངས་མེད་རྡོ་
རྗེའི་ཚིག་སྦྱོར་ལྷུར་བྱེད་པས། །རབ་མང་ཡི་གེའི་སྦྱོར་བ་ཨེ་མ་མཚར། །ཆུ་བྱའི་སྐད་དང་ལྦུ་བའི་
ཆལ་ཆིལ་གྱིས། །ཡིད་བཞིན་རྒྱ་མཚོ་མཚོན་པ་མ་ཡིན་གྱི། །ངང་པའི་གདངས་དབྱངས་གདེངས་
ཅན་དབང་པོ་ཡིས། །ཡིད་བཞིན་རྒྱ་མཚོའི་གྲངས་སུ་འཇོག་དེ་བཞིན། །ཁུངས་མེད་ཚིག་གི་ཕྲེང་
བ་ཉེར་སྤེལ་བས། །མཁས་པའི་གྲངས་སུ་མཚོན་པར་ག་ལ་ནུས། །སྙན་དངགས་དབྱངས་ཀྱི་
བསྟན་བཅོས་རྩོམ་ཤེས་ན། །མཁས་པའི་རྒྱ་མཚོར་ཀུན་གྱིས་བཀུར་བ་ཡིན །ཞེས་ཀྱང་རྗེས་སུ་
བརྗོད་པ་ཡིན་ནོ། །སྟོན་པ་དེ་ཡི་ཞིང་ཁམས་ནི